Xylon

Xylon vel gossypion (aut -ium) est frutex in genere botanico Gossypio cuius e seminibus lanugo xylinon nomine netur.

 Species praecipuae xyli 
Non omnes species Gossypii generis 'xyla' appellantur, sed eae tantum quarum e seminibus xylinon paratur. Praecipuae species sunt haec quattuor:

 Gossypium arboreum
 Gossypium barbadense
 Gossypium herbaceum
 Gossypium hirsutum

 Etymologiae variorum nominum 
Per saecula xylon et xylinon variis nominibus appellata sunt:
 Fruticem ipsum Plinius maior xylon et gossypion vocari testatur.Plinius, Naturalis historia, XIX ii 14 (cf. XII xxi 38-39) Gossypii nominis, quod nusquam alibi invenitur, etymologia parum constat. Xylon haud aliud est ac nomen Graecum , quod lignum notat. Linum quod est e xyli lanugine facta Plinius xylinon appellat. Haec quidem nomina hoc sensu nusquam alibi scriptis Latinis Graecisque inveniuntur, sed Ulpianus (Dig. 32.70.9) nobis testatur quandam materiam lino similem Graecis  (erioxylon) appellatam esse, quod ipse Latine 'ligneam lanam' reddit.Notae Harduini (1685) ad Plin. NH XII xxi 38-39 in: L. Desfontaines (ed.), Caii Plinii Secundi Historiae naturalis XXXVII, vol. 5 (1829), pp.32-34; et idem ad Plin. NH XIX ii 14, op. cit., vol. 6 (1829), p.364 Haec nomina, xylon, gossypion et xylinon, scriptores Latini recentioris aevi aliis nominibus praetulerunt.Adamus Lonicer, Naturalis historiae opus novum (1551-1555), lemma 'Xylon'Stephanus Blancardus, Lexicon Medicum (1748), lemmata 'Xylon', 'Cotonium', 'Gossipium'
 Bombax (-acis, f.), bombacium, bombasium, bombasum, etc.W. H. Maigne d'Arnis, Lexicon manuale ad scriptores mediae et infimae Latinitatis (1858), col. 336 sunt nomina quibus xylinon Aevo Medio appellari solebat. Haec nomina derivata esse creduntur a nomine bombyx, i.e. sericum.Merriam-Webster's Online dictionary, lemma 'bombast' Quae sunt e xylino facta pariter bombacina (adi.) vocabantur. Scriptores recentioris aevi bombacis (etc.) nomine fruticem ipsum quoque significari volunt.
 Coton (-onis), cotonum, cotonium,W. H. Maigne d'Arnis, Lexicon manuale ad scriptores mediae et infimae Latinitatis (1858), col. 627 sunt alia nomina quibus Aevo Medio xylinon notabatur. Haec nomina derivata sunt e voce Arabica قُطْن quṭn.Raja Tazi, Arabismen im Deutschen (1998), p.298 Scriptores recentioris aevi cotonem quidem xylon, cotonum tamen et cotonium xylinon significare volunt.

 Notae 

Categoria:Fibrae
Categoria:Malvaceae
Categoria:Genera plantarum